هیندیستان حکومتی اؤلکه‌ده گئتدیکجه آرتان سو پروبلئمی ایله مباریزه ائتمک اوچون یئنی بیر باخانلیق اولوشدوردو.
هیندیستان پرزیدنتی رام نات کوویند، پارلماندا وئردیگی آچیقلامادا، سو قایناقلارینین گلیشدیریلمه‌سی و اهالیه تمیز سو وئریلمه‌سی اوچون یئنی قورولان سو گوجو باخانلیغینین، سو محافظه‌سی و یؤنتیمی ساحه‌سین‌ده‌کی دۆزنله‌مه‌لری داها تأثیرلی حالا گتیرجگینی بیلدیردی.
کوویند، گؤل و گؤلمچه‌لر، یاشاییش منطقه‌لرینین اینشاسی اوچون دولدورولدوقجا گله‌نکسل سو قوروما یوللارینین ایشله‌وسیز حالا گلدیگینی، آزالان سو قایناقلارینین اؤزللیکله یوخسول طبقه اوچون بحرانی داها دا پیس حالا گتیردیگینی ایفاده ائتدی.
سو سیخینتیسینین، ۲۱.جی عصرین ان بؤیوک پروبلئملرین‌دن بیرینی تشکیل ائتدیگینی و ایقلیم دییشیکلیگینین وضعیتی داها دا پیسه آپاراجاغینی دیله گتیره‌ن کوویند، یئنی باخانلیغین یارادیلماسینین، بو مسئله‌یه دایر گئنیش فایدالاری اولاجاق حل ائد‌یجی بیر آددیم اولدوغونو قید ائتدی.
گئچن ایل موسوم باغیشلارین‌دا یوزده ۶۲ آزالما باش وئره‌ن تامیل نادو ایالتین‌ده میلیونلارجا اینسان، سو تانکرلرین‌دن سو آلماق مجبوریتین‌ده قالیر.
